10. การควบคุมภายใน

เนื่องจากบริษัทฯ อยู่ระหว่างการฟื้นฟูกิจการ
ซึ่งมีผลทำให้อำนาจหน้าที่ในการจัดการกิจการและทรัพย์สินของบริษัทฯ
และบรรดาสิทธิตามกฎหมายของผู้ถือหุ้นของบริษัทฯ ยกเว้นสิทธิที่จะได้รับเงินปันผลตกแก่ผู้บริหารแผน
ตามมาตรา 90/25 ประกอบกับมาตรา 90/12 (9) พระราชบัญญัติล้มละลาย พ.ศ. 2483
แก้ไขเพิ่มเติม (ฉบับ 4) พ.ศ. 2543 และ (ฉบับ 5) พ.ศ. 2542 ดังนั้น
โดยผลของกฎหมายดังกล่าวทำให้อำนาจกรรมการของบริษัทฯ สิ้นสุดลง
รวมทั้งคณะกรรมการตรวจสอบก็หมดอำนาจลงเช่นกัน ซึ่งผู้บริหารแผน คณะกรรมการเจ้าหนี้
เจ้าพนักงานพิทักษ์ทรัพย์ และศาลล้มละลายกลาง เป็นผู้ควบคุมตรวจสอบการดำเนินงานของบริษัทฯ
ให้เป็นไปตามอำนาจหน้าที่ที่กฎหมายกำหนด โดยบริษัทฯ ต้องส่งมอบทรัพย์สิน ดวงตรา สมุดบัญชี
และเอกสารเกี่ยวกับทรัพย์สิน หนี้สิน และกิจการของบริษัทฯ ให้แก่ผู้บริหารแผน
หรือเจ้าพนักงานพิทักษ์ทรัพย์ตามกฎหมาย

12. ฐานะและผลการดำเนินงาน

ผู้สอบบัญชีและนโยบายการบัญชีที่สำคัญ

(1) ชื่อผู้สอบบัญชีปี 2543 นางวิไลรัตน์ โรจน์นครินทร์ ผู้สอบบัญชีแห่งสำนักงาน ดี ไอ เอ

  ชื่อผู้สอบบัญชีปี 2544 นางวิไลรัตน์ โรจน์นครินทร์ ผู้สอบบัญชีแห่งสำนักงาน ดี ไอ เอ

  ชื่อผู้สอบบัญชีปี 2545 นางวิไลรัตน์ โรจน์นครินทร์ ผู้สอบบัญชีแห่งสำนักงาน ดี ไอ เอ

  (2) ความเห็นในรายงานการตรวจสอบของผู้สอบบัญชีในระยะ 3
  ปีที่ผ่านมาเป็นแบบไม่แสดงความเห็น

สรุปความเห็นผู้สอบบัญชีปี 2543 บริษัทฯ
ประสบปัญหาการผิดนัดชำระหนี้เงินกู้ยืมจากสถาบันการเงินและเจ้าหนี้หุ้นกู้
ซึ่งทำให้เจ้าหนี้สามารถใข้สิทธิเรียกชำระหนี้ที่ยังค้างอยู่ดังกล่าวได้ทันที และเมื่อวันที่ 30 สิงหาคม
2543 บริษัทฯ ได้ยื่นคำร้องต่อศาลล้มละลายกลางเพื่อขอฟื้นฟูกิจการ และศาลฯ
ได้มีคำสั่งให้ฟื้นฟูกิจการ และตั้งบริษัท โมเดอร์น โฮม แพลนเนอร์ จำกัด เป็นผู้บริหารแผน
เมื่อวันที่ 25 กันยายน 2543

สรุปความเห็นผู้สอบบัญชีปี 2544 และปี 2545 บริษัทฯ
มีหนี้สินหมุนเวียนรวมสูงกว่าสินทรัพย์หมุนเวียนรวม จำนวน 1,325.03 ล้านบาท และ 1,390.10
ล้านบาท ตามลำดับ มีหนี้สินรวมสูงกว่าสินทรัพย์รวมในวันเดียวกัน จำนวน 1,317.66 ล้านบาท
และ 1,383.42 ล้านบาท ตามลำดับ เมื่อวันที่ 27 กันยายน 2544
ศาลล้มละลายกลางมีคำสั่งเห็นชอบด้วยแผนฟื้นฟูกิจการของบริษัทฯ
ซึ่งแผนฟื้นฟูกิจการดังกล่าวมีหลักการในการจ่ายชำระหนี้ โดยการจัดตั้งบริษัทเฉพาะกิจขึ้น 4 แห่ง
ซึ่งถือหุ้นโดยกลุ่มเจ้าหนี้เพื่อรับโอนสินทรัพย์ที่เป็นหลักประกันให้กลุ่มเจ้าหนี้ที่มีหลักประกัน
รับโอนสินทรัพย์ที่เหลือให้แก่กลุ่มเจ้าหนี้ที่ไม่มีหลักประกัน และกลุ่มเจ้าหนี้ที่มีหลักประกันไม่คุ้มหนี้
และการลดทุน เพิ่มทุน เพื่อการแปลงสภาพหนี้เป็นทุน และจำหน่ายหุ้นให้ผู้ลงทุนรายใหม่
ผู้บริหารแผนมีระยะเวลาในการดำเนินงานตามแผนฟื้นฟูกิจการเป็นระยะเวลา 1 ปี
นับแต่วันที่ศาลล้มละลายกลางมีคำสั่งเห็นชอบด้วยแผนฟื้นฟูกิจการ
โดยผู้บริหารแผนสามารถขอแก้ไขแผนฯ เพื่อขยายกำหนดระยะเวลาในการดำเนินงานตามแผนฯ
ได้ตามที่กฎหมายกำหนด (ไม่เกิน 5 ปี) ดังนั้น
ความสำเร็จของการปรับโครงสร้างหนี้และฟื้นฟูกิจการจึงขึ้นอยู่กับความสามารถของบริษัทฯ
ที่จะปฏิบัติได้ตามแผนฯ ในอนาคต นอกจากนั้น เจ้าหนี้ของบริษัทฯ 2 ราย คือ
เจ้าหนี้หน่วยราชการแห่งหนึ่ง
และเจ้าหนี้ตามสัญญาแลกเปลี่ยนเงินข้ามสกุลได้ยื่นอุทธรณ์คัดค้านแผนฟื้นฟูกิจการของบริษัทฯ
ในขณะนี้ยังไม่ทราบผลของคดี
ซึ่งปัจจัยเหล่านี้มีผลกระทบอย่างมากต่อการดำเนินงานต่อเนื่องของบริษัทฯ

(3) นโยบายบัญชีที่สำคัญ มีดังนี้

    1.  การบันทึกรายได้และค่าใช้จ่าย

  3.1.1 บริษัทฯ บันทึกรายได้ และค่าใช้จ่าย ตามเกณฑ์คงค้าง

  3.1.2 รายได้จาการรับเหมาก่อสร้าง บันทึกตามอัตราส่วนของงานที่ทำเสร็จ

  3.1.3 รายได้จากการพัฒนาที่ดิน และก่อสร้างอสังหาริมทรัพย์เพื่อขาย รับรู้รายได้เมื่องานก่อ

สร้างเสร็จตามสัญญา และมีการโอนกรรมสิทธิ์แก่ผู้ซื้อเรียบร้อยแล้ว

4.  รายได้จากการขายอาคารชุด รับรู้เป็นรายได้ตามวิธีอัตราส่วนของงานที่ทำเสร็จ
    ซึ่งคำนวณตามอัตราส่วนต้นทุนของงานที่เกิดขึ้นแล้ว
    กับต้นทุนทั้งหมดที่ประมาณว่าจะใช้ในการก่อสร้างตามสัญญาซึ่งประเมินโดยวิศวกรของบริษัทฯ
    โดยบริษัทฯ เริ่มรับรู้รายได้ เมื่อมีการทำสัญญาจะซื้อจะขายไม่น้อยกว่าร้อยละ 40
    ของพื้นที่ที่เปิดขาย และได้รับชำระ เกินกว่าร้อยละ 20 ของแต่ละสัญญา
    และงานระหว่างก่อสร้างได้ผ่านขั้นตอนเบื้องต้นแล้วเกินกว่าร้อยละ 10
    ของงานก่อสร้างแต่ละอาคารชุด

  3.1.5 บริษัทฯ จะรับรู้กำไรจากการปรับโครงสร้างหนี้ เมื่อบริษัทฯ
  ได้ดำเนินการจ่ายชำระได้ครบถ้วนตามแผนฟื้นฟูกิจการ
  ยกเว้นหนี้สินบางรายที่เจ้าหนี้ไม่ได้ยื่นขอรับชำระต่อศาลล้มละลายกลาง บริษัทฯ
  จะรับรู้เป็นกำไรจากการปรับโครงสร้างหนี้

1.  เงินสดและรายการเทียบเท่าเงินสด

  เงินสดและรายการเทียบเท่าเงินสด หมายถึง เงินสดและเงินฝากสถาบันการเงิน
  ที่ถึงกำหนดชำระภายใน 3 เดือน

3.3 บริษัทฯ ประมาณค่าเผื่อหนี้สงสัยจะสูญตามจำนวนที่คาดว่าจะเรียกเก็บไม่ได้
โดยพิจารณาจากประสบการณ์เรียกเก็บหนี้และสถานภาพของหนี้สำหรับลูกหนี้การค้า

มูลค่าของค่าเผื่อหนี้สงสัยจะสูญจะตั้งจากผลขาดทุนที่เกิดจากการเปรียบเทียบราคาตามบัญชีของลูกหนี้
กับมูลค่าสุทธิที่คาดว่าจะได้รับของสินค้า โดยมูลค่าค่าเผื่อฯ
จะตั้งจากผลขาดทุนดังกล่าวตามอัตราดังต่อไปนี้

หนี้คงค้าง อัตราสำรองหนี้สูญ

1 - 2 ปี 50%

2 - 3 ปี 75%

มากกว่า 3 ปี 100%

3.4 บริษัทฯ
ประมาณค่าเผื่อหนี้สงสัยจะสูญตามจำนวนที่คาดว่าจะเรียกเก็บไม่ได้โดยพิจารณาจากประสบการณ์เรียกเก็บหนี้และสถานภาพของหนี้สำหรับเงินให้กู้ยืมและเงินทดรองจ่าย

3.5 สินค้าคงเหลือแสดงในราคาทุนหรือมูลค่าสุทธิที่คาดว่าจะได้รับแล้วแต่ราคาใดจะต่ำกว่า
ราคาทุนรวมดอกเบี้ยซึ่งเกิดจากการกู้ยืมเงินเพื่อใช้ในการซื้อที่ดินและการก่อสร้างเป็นส่วนหนึ่งของต้นทุน
เมื่อการก่อสร้างเสร็จสิ้นดอกเบี้ยเงินกู้ยืมดังกล่าวถือเป็นค่าใช้จ่ายในงบกำไรขาดทุน

3.6 การตัดค่าเสื่อมราคา บริษัทฯ ตัดค่าเลื่อมราคาสินทรัพย์
โดยวิธีเส้นตรงตามอายุการใช้งานโดยประมาณของสินทรัพย์ ดังนี้ จำนวนปี

อาคารสำนักงาน 20 อุปกรณ์ก่อสร้าง 5 ค่าตกแต่งสำนักงาน 5

เครื่องมือก่อสร้าง 5

ยานพาหนะ 5

  อุปกรณ์อื่น ๆ 5

3.7 เงินลงทุน

บริษัทฯ ได้ถือปฏิบัติตามมาตรฐานการบัญชีฉบับที่ 40
เรื่องการบัญชีสำหรับการลงทุนในตราสารหนี้และตราสารทุน ซึ่งบริษัทฯ
ใช้วิธีเปลี่ยนทันทีเป็นต้นไปโดยไม่ปรับปรุงย้อยหลังงบการเงินงวดก่อน

  3.7.1 เงินลงทุนในกิจการที่เกี่ยวข้องกัน

  เงินลงทุนในบริษัทย่อยและบริษัทร่วม บันทึกตามวิธีส่วนได้เสีย

3.7.2 เงินลงทุนในบริษัทอื่น

  เงินลงทุนในหลักทรัพย์เผื่อขาย
  แสดงด้วยมูลค่ายุติธรรมปรับลดด้วยค่าเผื่อการด้อยค่าของเงินลงทุน (ถ้ามี)
  ผลต่างระหว่างราคาตามบัญชีกับมูลค่ายุติธรรมแสดงเป็นกำไรและขาดทุนที่ยังไม่เกิดขึ้นในส่วนของผู้ถือหุ้น

  เงินลงทุนทั่วไป แสดงในงบดุลด้วยราคาทุนปรับลดด้วยค่าเผื่อการด้อยค่าของเงินลงทุน (ถ้ามี)

  ต้นทุนของเงินลงทุนระยะสั้นและเงินลงทุนระยะยาวที่จำหน่ายในระหว่างงวดคำนวณโดยวิธีถัวเฉลี่ยถ่วงน้ำหนัก

3.8 ที่ดินรอการพัฒนาและสิทธิการเช่ารอการพัฒนา

แสดงในราคาทุนหรือมูลค่าสุทธิที่คาดว่าจะได้รับ แล้วแต่ราคาใดจะต่ำกว่า ราคาทุน ประกอบด้วย
ค่าที่ดิน ค่าใช้จ่ายที่เกี่ยวข้อง รวมดอกเบี้ยซึ่งเกิดจากการกู้ยืมเงินเพื่อใช้ในการซื้อที่ดินดังกล่าว

3.9 การด้อยค่าของสินทรัพย์

บริษัทฯ ได้ประเมินการด้อยค่าของสินทรัพย์
เมื่อมีข้อบ่งชี้ว่าราคาตามบัญชีของสินทรัพย์ดังกล่าวสูงกว่ามูลค่าที่คาดว่าจะได้รับคืนโดยที่การประเมินจะพิจารณาแต่ละรายการหรือพิจารณาจากหน่วยสินทรัพย์ที่ก่อให้เกิดเงินสดแล้วแต่กรณี

ในกรณีที่ราคาตามบัญชีของสินทรัพย์สูงกว่ามูลค่าที่คาดว่าจะได้รับคืน บริษัทฯ
จะรับรู้ผลขาดทุนจากการด้อยค่าในงบกำไรขาดทุนและบริษัทฯ
จะบันทึกกลับรายการขาดทุนจากการด้อยค่าต่อเมื่อมีข้อบ่งชี้ว่าการด้อยค่าดังกล่าวไม่มีอยู่อีกต่อไป
หรือยังมีอยู่แต่เป็นไปในทางที่ลดลง

3.10 รายการบัญชีที่เป็นเงินตราต่างประเทศ

รายการที่เป็นเงินตราต่างประเทศ บริษัทฯ บันทึกด้วยอัตราแลกเปลี่ยน ณ วันที่เกิดรายการ
สินทรัพย์และหนี้สินที่เป็นเงินตราต่างประเทศที่คงเหลืออยู่ ณ วันที่งบดุล
บันทึกด้วยอัตราถัวเฉลี่ยที่ธนาคารพาณิชย์ซื้อและขายซึ่งธนาคารแห่งประเทศไทยคำนวณไว้
ยกเว้นรายการที่มีสัญญาซื้อขายล่วงหน้าใช้อัตราตามสัญญา

กำไรและขาดทุนที่เกิดจากการเปลี่ยนแปลงอัตราแลกเปลี่ยนได้รวมอยู่ในการคำนวณผลการดำเนินงาน

3.11 กำไรต่อหุ้นขั้นพื้นฐาน

กำไร (ขาดทุน) ต่อหุ้น ที่แสดงไว้ในงบกำไรขาดทุนเป็นกำไร (ขาดทุน) ต่อหุ้นขั้นพื้นฐาน
ซึ่งคำนวณโดยการหารยอดกำไร (ขาดทุน) สุทธิ สำหรับงวดด้วยจำนวนของหุ้นสามัญที่ออกอยู่ ณ
วันสิ้นงวด

ไม่มีการแสดงกำไร (ขาดทุน) ปรับลดสำหรับปี สิ้นสุดวันที่ 31 ธันวาคม 2545 และ 2544
เนื่องจากบริษัทฯ ไม่มีหุ้นสามัญเทียบเท่า